1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 1/7Finlex ®
Finlex › Lainsäädäntö › Ajantasainen lainsäädäntö › Vuosi 2009 › 20.11.2009/896
Seurattu SDK 1313/2022 saakka.
20.11.2009/896
Laki aluehallintovirastoista
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain soveltamisala
Tässä laissa säädetään aluehallintovirastoista. Muista valtion aluehallinnon tehtäviä hoitavista viranomaisista
säädetään erikseen.
2 §
Aluehallintovirastojen toiminta-ajatus
Aluehallintovirastot edistävät alueellista yhdenvertaisuutta hoitamalla lainsäädännön toimeenpano-, ohjaus-
ja valvontatehtäviä alueilla.
3 § (28.6.2013/507)
Suhde muuhun lainsäädäntöön
Aluehallintovirastojen toiminnan ja tehtävien järjestämiseen sovelletaan, jollei tässä laissa toisin säädetä,
työsuojeluhallinnosta annettua lakia (16/1993) , ympäristönsuojelu- ja vesiasioiden käsittelystä
aluehallintovirastossa annettua lakia (898/2009)  ja pelastuslakia (379/201 1).
4 §
Aluehallintovirastojen toimiala ja tehtävät
Aluehallintovirastot hoitavat niille erikseen säädettyjä tehtäviä seuraavilla toimialoilla:
1) sosiaali- ja terveydenhuolto;
2) ympäristöterveydenhuolto;
3) koulutus-, lasten päivähoito-, kirjasto-, liikunta- ja nuorisotoimi; (13.12.2013/932)
4) oikeusturvan edistäminen ja toteuttaminen;
5) ympäristönsuojelu- ja vesilainsäädännön alaan kuuluvat lupa- ja muut hakemusasiat;
6) pelastustoimi;
7) työsuojelun valvonta ja kehittäminen, työssä käytettävien tuotteiden tuotevalvonta sekä
työsuojelulainsäädännön noudattamisen valvonta työsuojeluviranomaisena;
8) kuluttaja- ja kilpailuhallinto.
Aluehallintoviraston tehtävänä on lisäksi:
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 2/71) peruspalvelujen alueellisen saatavuuden arviointi;
2 kohta on kumottu L:lla 15.3.2019/305 .
3) varautumisen yhteensovittaminen alueella ja siihen liittyvän yhteistoiminnan järjestäminen,
valmiussuunnittelun yhteensovittaminen, alueellisten maanpuolustuskurssien järjestäminen, kuntien
valmiussuunnittelun tukeminen, valmiusharjoitusten järjestäminen sekä alue- ja paikallishallinnon
turvallisuussuunnittelun edistäminen;
4) viranomaisten johtaessa turvallisuuteen liittyviä tilanteita alueella tukea toimivaltaisia viranomaisia ja
tarvittaessa sovittaa yhteen toimintaa niiden kesken. (28.6.2013/507)
5 kohta on kumottu L:lla 28.6.2013/507 .
Aluehallintovirastolla voi olla myös muita erikseen säädettyjä tehtäviä.
Edellä 2 momentin 1 kohdassa tarkoitetusta peruspalvelujen alueellisen saatavuuden arviointimenettelystä
voidaan säätää valtiovarainministeriön asetuksella.
5 §
Aluehallintovirastojen organisointi
Aluehallintovirastojen lukumäärästä, toimialueista, nimistä ja toimipaikoista säädetään valtioneuvoston
asetuksella.
Aluehallintovirasto jakautuu sille kuuluvien tehtävien hoitamista varten vastuualueisiin. Viraston
vastuualueista säädetään valtioneuvoston asetuksella.
Aluehallintoviraston työsuojelun tehtäviä hoitava vastuualue on riippumaton valvontatehtävää hoitaessaan.
Vastuualueen toiminta on järjestettävä siten, että riippumattomuus ja puolueettomuus työsuojelun
valvontatehtävässä on turvattu. Vastuualueelle ei saa antaa sellaisia muita tehtäviä, jotka voivat vaarantaa
työsuojelun valvontatehtävien asianmukaisen hoitamisen tai riippumattomuuden.
Aluehallintoviraston ympäristölupa-asioita hoitava vastuualue on lupa- ja muita hakemusasioita hoitaessaan
sekä viraston kilpailuasioita hoitava vastuualue kilpailuasioita hoitaessaan riippumaton. Näiden
vastuualueiden toiminta on järjestettävä siten, että riippumattomuus ja puolueettomuus edellä mainituissa
tehtävissä on turvattu. Viraston ympäristölupa-asioita hoitavalle vastuualueelle ei saa antaa sellaisia muita
tehtäviä, jotka voivat vaarantaa lupa- ja muiden hakemusasioiden käsittelyn riippumattomuuden.
6 §
Aluehallintovirastojen toimivalta sekä toimialueet ja niiden laajentaminen
Aluehallintovirasto huolehtii sille säädettyjen tehtävien hoitamisesta toimialueellaan ja käyttää sille kuuluvaa
toimivaltaa siten kuin siitä tässä tai muussa laissa säädetään. Aluehallintovirasto voi kuitenkin hoitaa tehtäviä
myös useamman kuin yhden viraston toimialueella, jos toimialueen laajentamisella voidaan tehostaa
virastojen toimintaa ja valtion henkilöstö- ja muiden voimavarojen käyttöä, parantaa palvelujen saatavuutta,
edistää alueen suomen- ja ruotsinkielisen sekä saamelaiskäräjistä annetussa laissa (974/1995)  tarkoitetulla
saamelaisten kotiseutualueella saamenkielisen vähemmistön kielellisten oikeuksien toteutumista tai turvata
tehtävissä tarvittavan erityisasiantuntemuksen saatavuus taikka toimialueen laajentaminen on
tarkoituksenmukainen muun vastaavan syyn vuoksi. Vastuualueiden sijoittumisesta aluehallintovirastoihin ja
virastojen toimialueen laajentamisesta säädetään valtioneuvoston asetuksella.
Toimialueen laajentamisesta työsuojelun tehtävissä säädetään sosiaali- ja terveysministeriön asetuksella ja
ympäristölupa-asioiden tehtävissä ympäristöministeriön asetuksella. (28.6.2013/507)
6 a § (13.12.2013/932)
Määräys tehdä tilapäisesti toisen aluehallintoviraston tehtäviä
Aluehallintoviraston virkamies voidaan toisen aluehallintoviraston pyynnöstä asettaa tilapäisesti ja
virkamiehen virkapaikkaa muuttamatta toisen aluehallintoviraston käytettäväksi. Päätöksen asiasta tekee
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 3/7nimittävä viranomainen. Jos aluehallintovirastot eivät pääse asiassa yhteisymmärrykseen, voi päätöksen
tehdä myös toimialaohjauksesta vastaava ministeriö. Päätöksessä on mainittava, missä laajuudessa virkamies
on toisen aluehallintoviraston käytettävissä. (23.1.2015/30)
Virkamiehen vastaanottava aluehallintovirasto voi määrätä virkamiehen tekemään 1 momentissa
tarkoitetussa laajuudessa vastaanottavalle aluehallintovirastolle kuuluvia asianomaisen virkamiehen virkaa
vastaavia tehtäviä. Pelastustoimen asioita hoitavan vastuualueen tehtävien ja ympäristölupa-asioita hoitavan
vastuualueen tehtävien osalta määräyksen antaa kyseisen vastuualueen päällikkö.
Työsuojelun tehtäviä hoitavan vastuualueen virkamiehen määräämisestä tekemään toiselle
aluehallintovirastolle kuuluvia tehtäviä säädetään työsuojeluhallinnosta annetun lain 3 §:ssä.
2 luku
Aluehallintovirastojen ohjaus ja johtaminen
7 §
Yleishallinnollinen ohjaus
Aluehallintovirastojen yleishallinnollinen ohjaus kuuluu valtiovarainministeriölle.
8 § (23.1.2015/30)
Strateginen suunnittelu ja tulosohjaus
Aluehallintovirastojen ja elinkeino-, liikenne- ja ympäristökeskusten toimintaa koskevien yleisten
tavoitteiden saavuttamiseksi sekä alueiden näkemysten huomioon ottamiseksi laaditaan virastoille ja
keskuksille niiden toiminnan yleistä suunnittelua, ohjausta ja järjestämistä varten yhteinen strategia-asiakirja
(strateginen suunnittelu ). Lisäksi jokaiselle aluehallintovirastolle laaditaan tulossopimus ( tulosohjaus ).
Strategia-asiakirja ja tulossopimukset laaditaan hallituksen toimikaudeksi, ja niiden sisältö tarkistetaan
tarvittaessa vuosittain ottaen huomioon valtiontalouden kehykset ja valtion talousarvio.
Valtiovarainministeriö ja työ- ja elinkeinoministeriö laativat strategia-asiakirjan yhdessä 10 §:ssä ja
elinkeino-, liikenne- ja ympäristökeskuksista annetun lain (897/2009) 8 §:ssä  mainittujen ministeriöiden sekä
yhteistyössä aluehallintovirastojen, elinkeino-, liikenne- ja ympäristökeskusten ja tarvittavin osin maakunnan
liittojen kanssa. Jos strategia-asiakirjan sisällöstä ei saavuteta yksimielisyyttä ministeriöiden kesken,
ratkaisee asian valtioneuvosto.
Valtiovarainministeriö laatii aluehallintovirastojen tulossopimukset yhdessä 10 §:ssä mainittujen
ministeriöiden ja siinä tarkoitettujen keskushallinnon virastojen sekä yhteistyössä aluehallintovirastojen ja
tarvittavin osin maakunnan liittojen kanssa.
Aluehallintovirastojen toiminnan strategisen suunnittelun ja tulosohjauksen sisällöstä ja menettelytavoista
sekä suunnittelun ja ohjauksen yhteensovittamista varten perustettavista ryhmistä voidaan antaa tarkempia
säännöksiä valtioneuvoston asetuksella.
9 § (23.1.2015/30)
Strategisen suunnittelun ja tulosohjauksen järjestäminen työsuojelun tehtävissä
Aluehallintovirastojen ja elinkeino-, liikenne- ja ympäristökeskusten yhteisessä strategia-asiakirjassa on oma
osuutensa työsuojelun tehtävien suunnittelua ja ohjausta varten. Sosiaali- ja terveysministeriö laatii erilliset
tulossopimukset aluehallintovirastojen työsuojelun tehtävien ohjausta varten.
Aluehallintovirastojen työsuojelun tehtäviä koskevan strategisen suunnittelun ja tulosohjauksen sisällöstä ja
menettelytavoista voidaan antaa tarkempia säännöksiä sosiaali- ja terveysministeriön asetuksella.
10 § (23.1.2015/30)
Toimialaohjaus
Aluehallintovirastojen toimintaa ohjaavat omilla toimialoillaan oikeusministeriö, sisäministeriö,
valtiovarainministeriö, sosiaali- ja terveysministeriö, opetus- ja kulttuuriministeriö, maa- ja
metsätalousministeriö, työ- ja elinkeinoministeriö, ympäristöministeriö sekä se keskushallinnon virasto,
jonka tehtäväksi ohjaus on erikseen säädetty tai määrätty ( toimialaohjaus ). Valtiovarainministeriö huolehtii
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 4/7viraston yhteisiä toimintoja ja muita viraston yhtenäisen toiminnan kannalta tarpeellisia toimenpiteitä
koskevasta toimialaohjauksesta.
Aluehallintovirastojen toimialaohjauksen menettelytavoista voidaan säätää valtioneuvoston asetuksella.
11 §
Johtaminen
Aluehallintovirastoa johtaa viraston johtaja. Viraston johtaja vastaa viraston toiminnan tuloksellisuudesta ja
viraston yhteisten tulostavoitteiden saavuttamisesta.
Aluehallintoviraston vastuualuetta johtaa vastuualueen päällikkö. Vastuualueen päällikkö vastaa
vastuualueen toiminnan tuloksellisuudesta ja tulostavoitteiden saavuttamisesta. (28.6.2013/507)
Aluehallintovirastolla on johtoryhmä, joka huolehtii viraston toimintojen yhteensovittamisesta. Johtoryhmän
puheenjohtajana toimii viraston johtaja. Johtoryhmän muusta kokoonpanosta määrätään viraston
työjärjestyksessä. (28.6.2013/507)
12 § (28.6.2013/507)
Asioiden ratkaisuvalta
Aluehallintoviraston johtaja ratkaisee viraston toimivaltaan kuuluvat asiat, jollei niitä ole säädetty tai
työjärjestyksessä määrätty viraston muun virkamiehen ratkaistaviksi. Työsuojelun, ympäristölupa-asioiden ja
pelastustoimen tehtäviä hoitavan vastuualueen toimivaltaan kuuluvat asiat ratkaisee kuitenkin asianomaisen
vastuualueen päällikkö, jollei niitä ole säädetty tai vastuualueen työjärjestyksessä määrätty vastuualueen
muun virkamiehen ratkaistaviksi taikka jollei päätöksenteosta ole toisin säädetty .
Aluehallintoviraston johtaja voi ottaa ratkaistavakseen asian, jonka viraston virkamies työjärjestyksen
mukaan saa ratkaista. Viraston johtaja ei kuitenkaan voi ottaa ratkaistavakseen asiaa, joka kuuluu viraston
työsuojelun tai ympäristölupa-asioiden tehtäviä hoitavan vastuualueen toimivaltaan tai joka kuuluu
pelastustoimen tehtäviä hoitavan vastuualueen toimivaltaan ja koskee pelastuslaissa tarkoitettuja asioita.
13 § (28.6.2013/507)
Aluehallintovirastojen työjärjestys
Aluehallintoviraston hallinnon ja toimintojen järjestämisestä sekä asioiden valmistelusta ja ratkaisemisesta,
lukuun ottamatta ympäristölupa-asioiden ja työsuojelun tehtäviä hoitavia vastuualueita, määrätään viraston
työjärjestyksessä. Aluehallintoviraston työjärjestyksestä päättää viraston johtaja.
Aluehallintoviraston vastuualueella voi tarvittaessa olla työjärjestys. Työjärjestyksessä voidaan antaa
tarkempia määräyksiä vastuualueen toimintojen järjestämisestä sekä henkilöstön tehtävistä ja
työskentelypaikkakunnista. Vastuualueen työjärjestyksestä päättää vastuualueen päällikkö.
14 §
Virkojen täyttäminen
Valtioneuvosto nimittää aluehallintoviraston johtajan valtiovarainministeriön esityksestä.
Aluehallintoviraston vastuualueiden päälliköt, lukuun ottamatta työsuojelun tehtäviä hoitavan vastuualueen
päällikköä, nimitetään määräajaksi. Vastuualueiden päälliköt ja 18 §:ssä tarkoitetun kielivähemmistön
palveluyksikön päällikön nimittää vastuualueen toimialaohjauksesta päävastuussa oleva ministeriö tai se
keskushallinnon virasto, jonka tehtäväksi ohjaus on erikseen säädetty . Nimittävän ministeriön tai
keskushallinnon viraston tulee kuulla muita vastuualueen toimialaohjaukseen osallistuvia ministeriöitä tai
keskushallinnon virastoja sekä aluehallintovirastoa ennen päätöksentekoa. (20.3.2015/287)
Aluehallintoviraston työsuojelun, ympäristölupa-asioiden sekä pelastustoimen ja varautumisen tehtäviä
hoitavien vastuualueiden päälliköt nimittävät vastuualueidensa henkilöstön. Viraston muun henkilöstön
nimittää viraston johtaja, jollei viraston työjärjestyksessä toisin määrätä. (20.3.2015/287)
Aluehallintoviraston virkojen kelpoisuusvaatimuksista säädetään valtioneuvoston asetuksella.
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 5/73 luku
Erinäiset säännökset
15 §
Asioiden ratkaiseminen eräissä tapauksissa
Jos aluehallintoviraston toimivaltaan kuuluvan valvontaa, velvoitteiden asettamista tai oikeuden
myöntämistä koskevan hallintoasian puolueeton käsittely voi ilmeisesti vaarantua sen vuoksi, että virasto on
tai on ollut asiassa myös asianosaisena, viraston on, jollei asian puolueetonta käsittelyä voida viraston
sisäisin toimenpitein järjestää, pyydettävä 10 §:ssä tarkoitettua ministeriötä määräämään toinen
aluehallintovirasto käsittelemään ja ratkaisemaan asia. Ministeriön päätökseen ei saa hakea muutosta
valittamalla.
16 §
Valtion aluehallinto Ahvenanmaan maakunnassa
Ahvenanmaan maakunnassa on tässä laissa tarkoitettuna valtionhallinnon viranomaisena Ahvenanmaan
valtionvirasto, jota johtaa maaherra. Virasto hoitaa sellaisia tämän lain 4 §:ssä tarkoitettuja tehtäviä, jotka
Ahvenanmaan itsehallintolain (1144/1991)  mukaan kuuluvat valtakunnan toimivaltaan.
Viraston tehtävistä on muutoin voimassa, mitä niistä erikseen säädetään.
Ahvenanmaan valtionviraston johtajana toimivasta maaherrasta säädetään Ahvenanmaan itsehallintolaissa.
17 §
Yhteistyö elinkeino-, liikenne- ja ympäristökeskusten kanssa
Aluehallintovirastojen on valtion aluehallintoa koskevissa asioissa toimittava yhteistyössä toimialueensa
elinkeino-, liikenne- ja ympäristökeskusten kanssa.
17 a § (28.6.2013/507)
Aluehallintovirastojen ja poliisin yhteistyö
Aluehallintovirastojen ja niiden toimialueella olevien poliisilaitosten on toimittava yhteistyössä asioissa,
jotka koskevat:
1) alueellisen varautumisen ja valmiussuunnittelun yhteensovittamista;
2) alue- ja paikallishallinnon turvallisuussuunnittelun edistämistä;
3) alueen toimivaltaisten viranomaisten tukemista turvallisuustilanteiden johtamisessa ja näiden
viranomaisten toiminnan yhteensovittamista;
4) muuta alueellista viranomaisyhteistyötä poliisitoimen asioissa.
Aluehallintovirastojen ja Poliisihallituksen on toimittava yhteistyössä poliisin palvelujen alueellisen
saatavuuden arviointia koskevissa asioissa.
Yhteistyön järjestämisen or ganisoinnista ja menettelytavoista voidaan säätää valtiovarainministeriön
asetuksella.
18 §
Kielivähemmistön palveluyksikkö
Aluehallintovirastolla voi sen toimialaan kuuluvien tehtävien hoitamiseksi olla erillinen alueen suomen- tai
ruotsinkielistä taikka saamelaiskäräjistä annetussa laissa tarkoitetulla saamelaisten kotiseutualueella
saamenkielistä vähemmistöä palveleva yksikkö. Palveluyksikkö voidaan perustaa myös yhtä useamman
aluehallintoviraston yhteiseksi yksiköksi.
Kielivähemmistön palveluyksikön perustamisesta, tehtävistä, nimestä, toimialueesta ja toimipaikasta sekä
henkilöstön kelpoisuusvaatimuksista säädetään valtioneuvoston asetuksella.
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 6/719 §
Virka-apu
Aluehallintoviraston velvollisuudesta antaa muille viranomaisille virka-apua säädetään erikseen.
Aluehallintovirastolla on oikeus saada virka-apua muilta viranomaisilta.
20 §
Pakkokeinot
Aluehallintovirasto voi sakon uhalla, teettämisuhalla tai keskeyttämisuhalla velvoittaa asianomaisen
noudattamaan käskyä tai kieltoa, jonka aluehallintovirasto tai siltä pakkokeinoasiassa virka-apua pyytävä
muu viranomainen on toimivaltansa mukaisesti antanut. Aluehallintoviraston muusta pakkokeinoja
koskevasta toimivallasta säädetään erikseen.
Työsuojelun valvontaan ja ympäristölupa-asioita käsittelevän vastuualueen tehtäviin liittyvistä
pakkokeinoista, toimivallasta ja menettelyistä säädetään erikseen.
21 § (23.1.2015/30)
Valtion edustaminen
Aluehallintovirasto kantaa ja vastaa valtion puolesta sekä valvoo tuomioistuimissa ja viranomaisissa valtion
etua ja oikeutta kaikissa toimialaansa kuuluvissa asioissa sekä sellaisissa asioissa, joissa toimivaltaista
viranomaista ei ole laissa erikseen määrätty , lukuun ottamatta asioita, joista säädetään 4 §:n 1 momentin 5
kohdassa, jollei toimialaohjauksesta vastaavan ministeriön tai keskushallinnon viraston edustaja sitä tee.
Jos aluehallintoviraston toimivaltaan kuuluvan asian vaikutukset koskevat merkittävästi kahden tai
useamman viraston toimialuetta, toimialaohjauksesta vastaava ministeriö päättää, mikä virasto toimii valtion
edustajana asiassa. Ministeriön päätökseen ei saa valittamalla hakea muutosta.
22 §
Suoritteiden maksullisuus
Aluehallintoviraston suoritteiden maksullisuudesta ja maksujen suuruudesta on voimassa, mitä valtion
maksuperustelaissa (150/1992)  säädetään.
Aluehallintoviraston suoritteiden maksuista säädetään valtioneuvoston asetuksella.
23 § (17.1.2020/33)
Muutoksenhaku
Jollei muualla laissa toisin säädetä, aluehallintoviraston päätökseen saa hakea muutosta valittamalla hallinto-
oikeuteen. Muutoksenhausta hallintotuomioistuimeen säädetään oikeudenkäynnistä hallintoasioissa
annetussa laissa (808/2019) .
24 §
Voimaantulo
Tämän lain voimaantulosta säädetään lailla.
Tämä laki tulee voimaan L:n 903/2009  mukaisesti 1.1.2010.
HE 59/2009 , HaVM 13/2009, EV  150/2009
Muutossäädösten voimaantulo ja soveltaminen:
28.6.2013/507:
Tämä laki tulee voimaan 1 päivänä tammikuuta 2014.
Ennen lain voimaantuloa voidaan ryhtyä lain täytäntöönpanon edellyttämiin toimiin.
HE 15/2013 , HaVM 7/2013, EV  77/2013
1/12/23, 10:1 1 AM Laki aluehallintovirastoista 896/2009 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2009/20090896 7/713.12.2013/932:
Tämä laki tulee voimaan 1 päivänä tammikuuta 2014.
Valtiovarainministeriö voi ennen tämän lain voimaantuloa perustaa koulutus-, lasten päivähoito-, kirjasto-,
liikunta- ja nuorisotoimen tehtäviä hoitavien vastuualueiden päälliköiden virat. Opetus- ja kulttuuriministeriö
voi ennen tämän lain voimaantuloa nimittää virkamiehet edellä tarkoitettuihin virkoihin. Nämä virat voidaan
ne ensi kertaa täytettäessä täyttää ilman haettavaksi julistamista, jos niihin nimitetään aluehallintoviraston
virkamies, joka hoitaa viraston koulutus- ja muun sivistystoimen toimialaan liittyviä tehtäviä tai
aluehallintovirastoon siirtyvä elinkeino-, liikenne- ja ympäristökeskuksen virkamies, joka hoitaa keskuksen
kirjasto-, liikunta- ja nuorisotoimen toimialaan tai oppilaitosrakentamiseen liittyviä tehtäviä.
HE 1 14/2013 , HaVM 16/2013, EV  155/2013
23.1.2015/30:
Tämä laki tulee voimaan 1 päivänä maaliskuuta 2015.
Ensimmäisen tämän lain voimaantulon jälkeen laadittavan 8 §:ssä tarkoitetun yhteisen strategia-asiakirjan
tulee olla laadittuna viimeistään 1 päivänä marraskuuta 2015. Ensimmäiset 8 ja 9 §:ssä tarkoitetut
tulossopimukset tulevat voimaan vuoden 2016 alusta. Ennen mainittuja ajankohtia sovelletaan strategiseen
suunnitteluun ja ohjaukseen 8–10 §:ää sellaisina kuin ne olivat tämän lain voimaan tullessa.
HE 209/2014 , HaVM 33/2014, EV  214/2014
20.3.2015/287:
Tämä laki tulee voimaan 1 päivänä toukokuuta 2015.
HE 298/2014 , HaVM 50/2014, EV  323/2014
7.8.2015/949:
Tämä laki tulee voimaan 1 päivänä tammikuuta 2016.
Muutoksenhaussa ennen tämän lain voimaantuloa annettuun hallintopäätökseen sovelletaan tämän lain
voimaan tullessa voimassa olleita säännöksiä.
HE 230/2014 , LaVM 26/2014, EV  319/2014
15.3.2019/305:
Tämä laki tulee voimaan 1 päivänä tammikuuta 2020.
HE 233/2018 , HaVM 33/2018, EV  269/2018
17.1.2020/33:
Tämä laki tulee voimaan 31 päivänä tammikuuta 2020.
HE 55/2019 , LaVM 2/2019, EV  67/2019
Finlex  › Lainsäädäntö  › Ajantasainen lainsäädäntö  › Vuosi 2009  › 20.11.2009/896
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.